ประกาศกรมการขนส่งทางบกประกาศกรมการขนส่งทางบกเรื่อง แบบขนาด มาตรฐาน และคุณลักษณะของเครื่องทดสอบห้ามล้อสำหรับใช้ในการตรวจสภาพรถของสถานตรวจสภาพรถพ.ศ. ๒๕๕๕ อาศัยอำนาจตามความในข้อ ๖ วรรคสาม ของกฎกระทรวงการขอรับใบอนุญาตการออกใบอนุญาต และการขอต่ออายุใบอนุญาตจัดตั้งสถานตรวจสภาพรถ พ.ศ. ๒๕๕๕อธิบดีกรมการขนส่งทางบกออกประกาศกำหนดไว้ ดังต่อไปนี้ข้อ ๑ เครื่องทดสอบห้ามล้อ(Brake Tester) ต้องมีแบบ ขนาด มาตรฐาน และคุณลักษณะดังต่อไปนี้(๑) เป็นเครื่องทดสอบแบบลูกกลิ้ง (Roller) มีผิวป้องกันการลื่นสามารถรองรับน้ำหนักลงเพลา (Maximum axle load) ของรถที่เข้ารับการทดสอบได้และสามารถทดสอบแรงห้ามล้อด้านซ้ายและด้านขวาได้โดยแยกอิสระจากกัน(๒) ขนาดของเครื่องทดสอบห้ามล้อให้เป็น ดังต่อไปนี้(ก) เครื่องทดสอบห้ามล้อที่สามารถรับน้ำหนักลงเพลาได้ไม่น้อยกว่า ๒,๐๐๐ กิโลกรัมแต่ไม่เกิน ๔,๐๐๐ กิโลกรัม(ข) เครื่องทดสอบห้ามล้อที่สามารถรับน้ำหนักลงเพลาได้ไม่น้อยกว่า ๑๐,๐๐๐ กิโลกรัม(ค) เครื่องทดสอบห้ามล้อที่สามารถรับน้ำหนักลงเพลาได้ไม่น้อยกว่า ๑๐,๐๐๐ กิโลกรัม มีความเร็วในการทดสอบแบบ ๒ ความเร็วและสามารถทดสอบรถที่มีขนาดเส้นผ่านศูนย์กลางยางตั้งแต่ ๕๓๐ มิลลิเมตร จนถึง ๑,๓๐๐ มิลลิเมตร(๓) เป็นเครื่องที่ได้มาตรฐาน CE (European conformity) หรือ EN (European Standard) หรือ CEE (International Commission on Rules for the approval of Electrical Equipment) และผ่านการรับรองด้าน Machinery และ Electromagnetic และ Low Voltage โดยผลิตจากผู้ผลิตที่ได้มาตรฐานISO ๙๐๐๑ : ๒๐๐๐ หรือมาตรฐาน ISO ๙๐๐๑: ๒๐๐๘ หรือที่กรมการขนส่งทางบกให้การรับรอง(๔) สามารถทดสอบระบบห้ามล้อของรถที่มีเพลาขับแบบเพลาขับคู่หรือระบบขับเคลื่อนสี่ล้อแบบตลอดเวลาได้(๕) มีชุดอุปกรณ์ชั่งน้ำหนักลงเพลา (Axle Weight) อยู่ในเครื่องทดสอบประสิทธิภาพห้ามล้อ(๖)มีระบบทำงานที่ช่วยให้รถสามารถออกจากลูกกลิ้งทดสอบได้อย่างสะดวกรวดเร็วและปลอดภัย(๗) ส่วนแสดงผล (Display) เป็นแบบเข็มชี้หรือแบบตัวเลขและต้องสามารถแสดงค่าได้อย่างน้อยดังนี้(ก) แสดงค่าแรงห้ามล้อเป็นหน่วยนิวตัน และน้ำหนักลงเพลาเป็นนิวตันหรือกิโลกรัม(ข) มีค่าความละเอียดในการอ่านไม่เกิน ๑๐๐ นิวตัน ในช่วงค่าทดสอบ ๐นิวตันถึง ๕,๐๐๐ นิวตัน(ค) สามารถแสดงค่าแรงห้ามล้อด้านซ้ายและด้านขวาขณะที่ทดสอบได้อย่างอิสระจากกัน(ง) สามารถแสดงค่าแรงห้ามล้อทุกล้อ และผลต่างของล้อด้านซ้ายกับด้านขวาในแต่ละเพลาเป็นหน่วยร้อยละเทียบกับแรงห้ามล้อสูงสุดในเพลาเดียวกัน(จ)สามารถแสดงค่าผลรวมของแรงห้ามล้อทั้งหมดเป็นร้อยละเทียบกับน้ำหนักรถได้(ฉ) สามารถแสดงค่าน้ำหนักรถในแต่ละเพลาและค่าน้ำหนักรวมของรถได้(๘) สามารถปรับเทียบความเที่ยงตรงได้(๙) มีความเที่ยงตรง (Accuracy) โดยมีค่าคลาดเคลื่อนได้ไม่เกิน๑๐๐ นิวตันในการแสดงค่าการทดสอบของแรงห้ามล้อในช่วง ๐ นิวตัน ถึง ๕,๐๐๐ นิวตัน และมีค่าคลาดเคลื่อนไม่เกินร้อยละ ๒ของค่าที่วัดได้ของแรงห้ามล้อที่มากกว่า ๕,๐๐๐ นิวตัน(๑๐) มีความเที่ยงตรงของการชั่งน้ำหนักรถ โดยมีค่าคลาดเคลื่อนได้ไม่เกิน๓๐๐ นิวตัน (๓๐ กิโลกรัม) ในช่วงน้ำหนัก ๐ นิวตัน ถึง ๑๐,๐๐๐ นิวตัน (๑,๐๐๐ กิโลกรัม)และมีค่าคลาดเคลื่อนได้ไม่เกินร้อยละ ๓ ของค่าน้ำหนักที่ชั่งได้ที่การชั่งน้ำหนักมากกว่า ๑๐,๐๐๐ นิวตัน(๑๑) มีช่องสัญญาณออก (Output) แบบดิจิตอล (Digital)(๑๒) สามารถประมวลผลด้วยคอมพิวเตอร์และส่งผลการทดสอบเข้าระบบบันทึกผลและรายงานผลการตรวจสภาพรถตามที่กรมการขนส่งทางบกกำหนดได้ข้อ ๒ เครื่องทดสอบห้ามล้อที่ใช้งานในสถานตรวจสภาพรถต้องได้รับความเห็นชอบจากกรมการขนส่งทางบกให้ใช้สำหรับการตรวจสภาพรถของสถานตรวจสภาพรถและต้องเป็นดังนี้(๑)เครื่องทดสอบห้ามล้อสำหรับสถานตรวจสภาพรถที่ตรวจสภาพรถยนต์ขนาดน้ำหนักรถเปล่าไม่เกิน๒,๒๐๐ กิโลกรัม ต้องมีขนาดเป็นไปตามข้อ ๑ (๒) (ก)(๒)เครื่องทดสอบห้ามล้อสำหรับสถานตรวจสภาพรถที่ตรวจสภาพรถทุกขนาดน้ำหนักต้องมีขนาดเป็นไปตามข้อ๑ (๒) (ค) หรือข้อ ๑ (๒) (ก) ร่วมกับข้อ ๑ (๒) (ข)ข้อ ๓ เครื่องทดสอบห้ามล้อที่กรมการขนส่งทางบกได้ให้ความเห็นชอบและติดตั้งใช้งานสำหรับสถานตรวจสภาพรถไว้แล้วก่อนวันที่ประกาศนี้มีผลใช้บังคับให้ใช้ได้ต่อไปข้อ ๔ บรรดากฎระเบียบหรือประกาศเกี่ยวกับการกำหนดแบบ ขนาด มาตรฐาน และคุณลักษณะของเครื่องทดสอบห้ามล้อซึ่งขัดหรือแย้งกับประกาศนี้ ให้ใช้ประกาศนี้แทนข้อ ๕[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๓๑ ตุลาคม พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกโชติกานต์/ผู้จัดทำ๑๘ มกราคม ๒๕๕๖เอกฤทธิ์/ผู้ตรวจ๑๘ มกราคม ๒๕๕๖[๑] ราชกิจจานุเบกษาเล่ม ๑๒๙/ตอนพิเศษ ๑๙๔ ง/หน้า ๔๔/๒๕ ธันวาคม ๒๕๕๕